ลองเข้าไปกินร้านนี้เนื่องจากเพิ่งมาอยู่แถวนี้ รวมถึงไม่อยากกินมื้อหนักๆมาก เข้าไปในร้าน ได้บรรยากาศสดใส สว่าง น่านั่ง วันนี้ลองสั่งสปาเก็ตตี้ซอสขาวเห็ดสามอย่าง ลูกชิ้นปลายัดไส้ผักโขมทอด ระหว่างนั่งรอ กลิ่นซอสสลัดหลากชนิดของโต๊ะข้างๆ หอมน่ากินมากมาย พออาหารมาถึง หน้าตาน่ากินเกินคาด ในร้านมีคนติดใจมากินร้านนี้พอควร ตบท้ายด้วยการซื้อแซนด์วิชทูน่ากับแฮมชีสไปกินที่บ้านอย่างละอัน รวมราคาออกมาสองร้อยปลายๆ นับว่าโอเคเลยทีเดียว ได้ร้านประจำเก็บในคอลเล็คชั่นอีกร้าน ส่วนรูปอาหารและภายในร้านขอไม่ถ่ายนะคับ เพราะอยากให้ไปลองดูเอง ไม่น่าผิดหวังสำหรับร้านนี้ สุดท้ายขอบอกว่าน้ำตะไคร้ที่ทางร้านจัดให้อร่อยชื่นใจมากๆ